คนไทยในสวีเดนแต่งดำจุดเทียนต้านกฎอัยการศึกหน้าสถานทูต
กลุ่มคนไทยในสวีเดน ใส่เสื้อดำจุดเทียนต้านกฎอัยการศึก หน้าสถานเอกอัครราชทูตไทย ในสวีเดน จี้ให้กองทัพยกเลิกประกาศ เคารพการตัดสินใจของประชาชน แนะดูรูปแบบการปกครองของสวีเดน21 พ.ค. 2557 หลังจากเมื่อช่วงเช้าของวันที่ 20 พ.ค. พล.อ.ประยุทธ์ จันทร์โอชา ผบ.ทบ. ประกาศใช้กฏอัยการศึกทั่วประเทศ พร้อมนำกองกำลังทหารและอาวุธเข้าควบคุมในจุดสำคัญทั่วกรุงเทพและสถานีโทรทัศน์ พร้อมปิดสถานีโทรทัศน์หลายช่อง เย็นวันเดียวกันนั้น เวลา 18.00น. ที่หน้าสถานเอกอัครราชทูตไทย ประจำกรุงสต็อกโฮล์มประเทศสวีเดน กลุ่มคนไทยที่อาศัยอยู่ในประเทศสวีเดนประมาณ 20 คน จัดกิจกรรม ใส่เสื้อดำจุดเทียนต้านกฎอัยการศึกโดยผู้ร่วมกิจกรรมมองว่า การประกาศกฎอัยการศึกที่ประเทศไทยครั้งนี้เป็นการรัฐประหารซ่อนรูป แม้จะไม่มีการประกาศยกเลิกรัฐธรรมนูญเหมือนรัฐประหารครั้งที่ผ่านมา เพราะรัฐธรรมนูญ 50 นี้มีรูปแบบเผด็จการจึงไม่จำเป็นที่ทหารต้องฉีกทั้งนี้กิจกรรมดังกล่าว เป็นการนัดหมายกันทางเฟซบุ๊กโดยคนไทยที่อยู่ในกรุงสต็อกโฮล์มและเมืองใกล้เคียง ผู้ร่วมกิจกรรมทำป้ายข้อความประท้วงของตัวเองมาด้วย โดยระหว่างจัดกิจกรรมนั้นมีผู้ที่ผ่านไปมาบริเวณนั้นให้ความสนใจ เข้ามาสอบถามพร้อมทั้งให้กำลังใจ โดยมีเจ้าหน้าที่ประจำสถานทูตสอบถามมาสอบถามผู้มาชุมนุม ซึ่งผู้ชุมนุมได้เรียกร้องให้สถานทูตทำเรื่องรายงานไปที่รัฐบาลไทยเพื่อส่งถึงกองทัพให้ยกเลิกประกาศกฏอัยการศึก และให้เคารพสิทธิการชุมนุม เคารพการตัดสินใจของประชาชน โดยให้ใช้รูปแบบการปกครองแบบประเทศสวีเดนเป็นตัวอย่าง
กลุ่มคนไทยในสวีเดน ใส่เสื้อดำจุดเทียนต้านกฎอัยการศึก หน้าสถานเอกอัครราชทูตไทย ในสวีเดน จี้ให้กองทัพยกเลิกประกาศ เคารพการตัดสินใจของประชาชน แนะดูรูปแบบการปกครองของสวีเดน 21 พ.ค. 2557
กฏอัยการศึก,ต่อต้านการประกาศใช้กฏอัยการศึก,สวีเดน